(ग) पात्रों की चारित्रिक–प्रतिनिधित्व–सूचकता– अन्य कथा–विधा की भांति लघुकथा में भी सामाजिक–आर्थिक वर्गों का प्रतिनिधित्व करते लघुकथा के पात्र भी दिखते हैं। इसलिए जब वे कोई संवाद करते हैं, तो वे अपनी वर्गीय विशेषताओं से बहुत हद तक सम्पन्न होते हैं। इसकी पहचान उनके संवादों की वाक्य–रचना, प्रयुक्त शब्दावली, भाषित ध्वनि, भाषा–भंगिमा तथा अलंकरण अथवा स्लैंग के प्रयोग से लगता है। इसलिए यदि लघुकथा के संवाद लघुकथाकार द्वारा थोड़ी सावधानी से संयस्त किए जाएँ, तो वे कथा–पात्रों की चारित्रिक, वर्गीय, परिचयात्मक विवरणी देने से बहुत दूर तक बचाव हो जाता है और कथा–यष्टि में कसाव, गठीलापन तथा संतुलन बढ़ता है।